Μπελτράν ντε λα Κουέβα του Αλμπουρκέρκε

Ο Μπελτράν ντε λα Κουέβα, ισπαν.: Beltrán de la Cueva y de Mercado, Ι Duque de Alburquerque (π. 1443 – 1 Νοεμβρίου  1492) ήταν Ισπανός ευγενής που λέγεται ότι απέκτησε την Ιωάννα (θεωρούμενη κόρη του Ερρίκου Δ΄ της Καστίλης ) από την Ιωάννα της Πορτογαλίας. Η υποτιθέμενη κόρη του, που ονομάζεται λα Μπελτρανέχα (la Beltraneja), στερήθηκε το στέμμα της Καστίλης λόγω της αβεβαιότητας σχετικά με την καταγωγή της.

 Πρώιμη ζωή 
Ο Ερρίκος Δ', στο δεύτερο έτος ως βασιλιάς, ταξίδεψε στην Ούβεδα και έμεινε με τον πατέρα του Μπελτράν, Ντιέγκο Φερνάντεθ ντε λα Κουέβα, 1ο υποκόμη της Ουέλμα. Όταν έφυγε από αυτό το σπίτι, πήρε μαζί του τον δευτερότοκο γιο του Ντιέγκο, τον Μπελτράν, για να μείνει στην Αυλή, ώστε να δείξει την ευγνωμοσύνη του στον Ντιέγκο. (Ο Ντιέγκο πρόσφερε τον Μπελτράν, αφού ο Ερρίκος Δ΄ ζήτησε τον μεγαλύτερο γιο του Ντιέγκο, τον οποίο ο Ντιέγκο ήθελε να κρατήσει κοντά).

Νυμφεύτηκε ως πρώτη του σύζυγο την Tερέζα δε Μολίνα δε Κεσάδα, της Ούβεδα, κόρης του Φρανσίσκο Καθόρλα δε Κεστάδα και της συζύγου Γκουιομάρ Μαγιόρ δε Μολίνα υ Βέρα, χωρίς να αποκτήσουν απογόνους.

Ο Μπελτράν έγινε σύντομα ο ευνοούμενος του βασιλιά και παντρεύτηκε για 2η φορά, την ανιψιά του καρδινάλιου Μεντόθα, δόνια Μενσία Ουρτάδο δε Μεντόθα υ Λούνα, κόρη του Ντιέγκο Ουρτάδο δε Μεντόθα, 1ου δούκα του Ινφαντάδο, από την οποία απέκτησε τον Φρανσίσκο Φερνάνδεθ δε λα Κουέβα .

 Βασιλικές υποθέσεις 
Ο Μπελτράν ντε λα Κουέβα είναι, ωστόσο, περισσότερο γνωστός για την υποτιθέμενη σχέση του με τη 2η σύζυγο τού Ερρίκου Δ΄, Ιωάννα των Αβίς. Φημολογήθηκε ότι το μοναχοπαίδι του Ερρίκου Δ΄, η Ιωάννα, είχε πατέρα τον Μπελτράν και όχι τον ίδιο τον βασιλιά, ο οποίος μπορεί να ήταν ανίκανος. Αυτή η φήμη οδήγησε σε έναν τετραετή Πόλεμο για τη Διαδοχή στην Καστίλη, τον οποίο κέρδισε η Ισαβέλλα Α΄, η ετεροθαλής αδελφή τού Ερρίκου Δ΄ (είχαν τον ίδιο πατέρα). Είναι απίθανο να επιτευχθεί κάποτε συμφωνία ως προς την πιθανή πατρότητα τής Ιωάννας από τους ιστορικούς, καθώς δεν υπάρχουν αρκετά στοιχεία, που να υποστηρίζουν με βεβαιότητα κάποιον από τους πιθανούς πατέρες. Οι περισσότερες από τις σωζόμενες σύγχρονες πηγές για την αποδοχή του Ερρίκου Δ΄ είναι ύποπτες, καθώς τα βασιλικά χρονικά της βασιλείας του είτε γράφτηκαν, είτε αναθεωρήθηκαν υπό την επιρροή της Ισαβέλλας Α΄, της οποίας το προσωπικό ενδιαφέρον για τη διαδοχή την έκανε να καταβάλει μεγάλη προσπάθεια για να επιμείνει στην παρανομία της Ιωάννας. Μεγάλο μέρος της προσοχής της Ισαβέλλας Α΄ προς τον Ερρίκο Δ΄, στην πραγματικότητα δαπανήθηκε για να βλάψει τη φήμη του, προκειμένου να εδραιώσει τη νομιμότητα τής δικής της βασιλείας. Το ζήτημα τής πατρότητας τής Ιωάννας, ως εκ τούτου, γοήτευε τους ιστορικούς για αιώνες: αν η Ιωάννα δεν ήταν στην πραγματικότητα κόρη του Μπελτράν, και ήταν στην πραγματικότητα νόμιμη, η με τεράστια επιρροή βασιλεία της Ισαβέλλας Α΄ θα ήταν ένας παράνομος σφετερισμός.

Ο βασιλικός χρονικογράφος Αλφόνσο δε Παλένσια, γνωστός για την ιδιαίτερα δηλητηριώδη στάση του απέναντι στον Ερρίκο Δ΄, έκανε πολλές νύξεις στα γραπτά του, που μπορούν να ερμηνευθούν ως κατηγορίες σχετικά με τον ερωτισμό του Μπελτράν. Ο Παλένσια και άλλοι πρόθυμοι εναντίον του Ερρίκου Δ΄, κατηγορούσαν συχνά τους δυο τους ότι επιδίωκαν ομοφυλοφιλική σχέση, αν και δεν είναι σαφές σε ποιο βαθμό αυτές οι κατηγορίες βασίστηκαν στην πραγματικότητα, ή αν ήταν μια μορφή προπαγάνδας εναντίον του Ερρίκου Δ΄, για μία εξέγερση υπέρ της Ισαβέλλας Α΄.

 Στο απόγειο της δύναμης 
Ο Μπελτράν ήταν ο πιο αγαπητός του Ερρίκου Δ΄. Καθ' όλη τη διάρκεια της παραμονής του στην Αυλή, ο Ερρίκος Δ΄ τον έβρεχε με δώρα —γη, χρήματα, αξιώματα— τέτοιας έκτασης, που πολλοί ευγενείς ανώτερης καταγωγής προσβλήθηκαν. Έγινε Μέγας Διδάσκαλος του Τάγματος του Σαντιάγο και Μέγας Θαλαμηπόλος. Το 1462 ο βασιλιάς τού απένειμε τον τίτλο του κόμη της Λεδέσμα. Το 1463 ο Ερρίκος Δ΄ αναγκάστηκε να απολύσει τον Μπελτράν από την Αυλή. Ως αποζημίωση, ο Ερρίκος Δ΄ τον έκανε δούκα του Αλμπουρκέρκε και Ευγενή της Ισπανίας, με επιστολή που εκδόθηκε στη Σεγόβια στις 16 ή 26 Νοεμβρίου 1464. Ο Ερρίκος Δ΄ τον έκανε επίσης κύριο των Κουεγιάρ, Ρόα, Ατιένθα, Toρεγαλίνδo, Κοδεσέρα, κ.λπ.

Το 1467 πολέμησε στη Β΄ Μάχη του Ολμέδο εναντίον της φατρίας, που είχε ισχυριστεί ότι καθαίρεσε τον Ερρίκο Δ΄ υπέρ τού αδελφού του πρίγκιπα Αλφόνσου (αμφιθαλή, μικρότερου αδελφού της Ισαβέλλας). Ως ανταμοιβή, έγινε επίσης κόμης της Ουέλμα από τον Ερρίκο Δ΄ στις 20 Αυγούστου 1474. Ο Ερρίκος Δ΄ απεβίωσε τον Δεκέμβριο, και αυτός ο τελευταίος τίτλος επιβεβαιώθηκε από τη νέα βασίλισσα Ισαβέλλα Α' της Καστίλης και τον σύζυγό της Φερδινάνδο Β' της Αραγονίας στις 20 Απριλίου 1475. Στον Πόλεμο για τη Διαδοχή της Καστίλης, ο Μπελτράν υποστήριξε την Iσαβέλλα Α΄ ενάντια στην υποτιθέμενη κόρη του Ιωάννα. Διακρίθηκε και στην κατάκτηση της Γρανάδας μαζί με τον γιο του δον Φρανσίσκο.

 Μετέπειτα ζωή 
Χήρος το 1474, νυμφεύτηκε για 3η φορά το 1479 (έγινε ο 2ος σύζυγός της) τη δόνα Mαρία Φερνάνδεθ δε Βελάσκο υ Πόνσε δε Λεόν, κόρη του κοντόσταυλου της Καστίλης, δον Πέδρo Φερνάντεθ δε Βελάσκo και της Iσαβέλλας Πόνσε δε Λεόν υ Μπαένθα. Αυτός ο γάμος έφερε δύο γιους.
 Ο πρώτος, ο δον Κριστόμπαλ δε λα Κουέβα υ Βελάσκο, γεννήθηκε στο Κουεγιάρ. Νυμφεύτηκε τη Λεονόρ δε Βελάσκο υ Καρίγιο δε Κόρδοβα, 3η κόμισσα της Σιρουέλα, η οποία απεβίωσε το 1529 και απέκτησε απογόνους. 
 Ο δεύτερος γιος, ο δον Αντόνιο δε λα Κουέβα υ Βελάσκο, 1ος κύριος της Λα Αδράδα, νυμφεύτηκε την Eλβίρα δε Αγιάλα και είχε απογόνους.

Είχε επίσης έναν νόθο γιο:
 (νόθος) Mανουέλ Μπελτράνο, ο οποίος πήγε στην Πορτογαλία και νυμφεύτηκε τη Φρανσίσκα δα Mότα, απόγονο της οικογένειας Μπελτράνo.

Ο Μπελτράν δε λα Κουέβα απεβίωσε το 1492 και τάφηκε στο μοναστήρι του Σαν Φρανσίσκo δε Κουεγιάρ. 

 Παραπομπές 

 Πηγές 

 John Browne Ayes, Biogeographical Genealogist: http://www.blogster.com/ayesart/de-la-cueva-genealogy-corrected-and-continued



 Εξωτερικοί σύνδεσμοι 


Κατηγορία:Κόμητες της Ισπανίας